ང་ཚོ་ཕྱི་སྡོད་བོད་པ་ཚོས་བོད་ནང་གི་བོད་མི་ཚོའི་མགྲིན་ཚབ་པ་ཡིན་མདོག་བཤད་པ་འདི་༧གོང་ས་སྐྱབས་མགོན་ཆེན་པོ་དང་བསྟན་བདག་རླབས་ཆེན་རྣམ་པས་ཐུགས་བསྐྱེད་ལམ་སྟོན་རེད་མ་གཏོགས་བཀའ་སྤྱི་སུས་ཀྱང་དེ་རིང་ཁ་སང་གི་བྱ་སྤྱོད་འདི་འདྲ་ཞིག་གིས་བོད་ནང་ཕར་ཞོག་བོད་ཕྱི་ན་ཡོད་པའི་བོད་མི་ཚོར་ཡང་ཚབ་མཚོན་ཡོང་རྒྱུ་ཁག་པོ་ཞེ་དྲག་རེད།ཡང་ཁག་ཅིག་གིས་འོས་བསྡུའི་སྒྲིག་གཞིའི་མ་འགྲིག་མདོག་མདོག་བཤད་མཁན་དང་འབྲི་མཁན་འདུག་ན་དེ་ཟབ་མོའི་དགོངས་པ་མ་གཏོགས་པའི་ཅོལ་ཆུང་ལབ་རྡོལ་འབའ་ཞིག་ཏུ་འཁུམས།སྟོད་འགག་སེར་བོ་ཅན་གྱི་དགེ་བཤེས་དང་སློབ་དཔོན་གྱི་མིང་འཛིན་རྣམ་པ་ཚོ་བཞེངས་ན་འཇིགས་འཇིགས་གསུངས་ན་འདྲ་ཆགས་འདྲ།དོན་ལ་སྟོང་བ་ཉིད་དུ་འཁུམས།སྤྱིར་སངས་རྒྱས་ཀྱི་བསྟན་པའི་མཚན་བྱས་ནང་དགོས་སུ་རང་ཆོས་རྒྱུད་ཀྱི་སྐྱེས་ཆེན་ཚོའི་མཚན་གནས་རྗེས་འབྲེལ་ཡིན་དུས་ཧ་ཅང་གཟབ་ན་མ་གཏོགས་མི་རབས་ནས་མི་རབས་ལ་མི་ཟད་ཀྱང་གཏམ་མི་ཟད་པའི་གནས་སུ་མི་འགྱུར་པའི་ངེས་པ་མེད།ཚོགས་འདུ་ཚོགས་ནས་གྲོས་ཆོད་རི་ལྟར་སྤུངས་ཀྱང་ལག་ལེན་ཀླད་ཀོར་དང་གྲུབ་འབྲས་ལྡོག་གཟུགས་ཡིན་ན་ཁྱེད་ཅག་ལོ་གཉིས་ལ་ཐེངས་གཉིས་འཚོགས་པ་ལས་མ་ཚོགས་ན་དགའ་ཡི་རེད།